PRIMĂRIA MUNICIPIULUI TIMIŞOARA

DIRECŢIA PATRIMONIU                                                                            A p r o b a t:

SERVICIUL ADMINISTRARE LOCUINŢE                                              P R I M A R,
Nr. SC2007-5549/08.03.2007                                                   Dr. Ing. GHEORGHE CIUHANDU

R E F E R A T
privind modificarea Anexelor 1 şi 2 la H.C.L. nr.26 din 30.01.2007 privind stabilirea Comisiei de analizare a solicitărilor depuse de petenţi în vederea accesului acestora la Programul naţional privind sprijinirea construirii de locuinţe proprietate personală, precum şi actele justificative necesare în vederea accesului persoanelor la acest program 
Prin H.C.L. nr.26/30.01.2007 a fost stabilită Comisiei de analizare a solicitărilor depuse de petenţi în vederea accesului acestora la Programul naţional privind sprijinirea construirii de locuinţe proprietate personală, precum şi actele justificative necesare în vederea accesului persoanelor la acest program.
În Monitorul Oficial nr.43 din 19.01.2007 a fost publicată Legea nr.12 din 09.01.2007 privind aprobarea O.U.G  nr.51/2006 pentru aprobarea Programului Naţional privind sprijinirea construirii de locuinţe proprietate personală, lege care aprobă şi modifică O.U.G. nr.51/2006, care prevede acordarea de subvenţii de la bugetul de stat în vederea construirii unei locuinţe prin credite ipotecare, şi astfel este necesară emiterea unei hotărâri de Consiliu Local care să modifice criteriile cadru de acces la Programul naţional privind sprijinirea construirii de locuinţe proprietate personală precum şi categoriile de persoane care pot beneficia de subvenţie, actele justificative necesare a fi depuse de către petenţi ca anexă la solicitarea de obţinere a subvenţiei conform Programului naţional privind sprijinirea construirii de locuinţe proprietate personală.
Ca urmare a Legii nr.12/2007 au fost modificate atât criteriile cadru de acces la Programul naţional privind sprijinirea construirii de locuinţe proprietate personală precum şi categoriile de persoane care pot beneficia de subvenţie, luându-se în considerare prevederile OUG nr.51/28.06.2006 precum şi Ordinul comun M.A.I. – M.T.C.T. nr. 1373/20.07.2006  şi nr.1413/18.08.2006 – privind aprobarea Normelor metodologice pentru punerea în aplicare a Programului naţional privind sprijinirea construirii de locuinţe proprietate personală, ordin care cuprinde Normele metodologice pentru punere în aplicare a prezentului program. Astfel, precizăm că Legea nr.12/2007 modifică categoriile de persoane care pot beneficia de prevederile acesteia după cum urmează:
· în O.G. nr.51/2006 tinerii care beneficiau de subvenţie erau „tineri căsătoriţi care la data contractării locuinţei au fiecare vârsta de până la 35 de ani”, iar conform Legii nr. 12/2007 pot beneficiar de subvenţie „tineri care, la data contractării locuinţei, au vârsta de până la 35 de ani, la data depunerii documentaţiei de construire la Consiliul Local”.

Totodată modifică şi criteriile restrictive de acces cuprinse în Anexa nr.1 la H.C.L. nr.26/2007 prin introducerea unei noi condiţii şi anume „că nu deţin în proprietate o locuinţă cu o suprafaţă construită desfăşurată mai mare de 50 mp.”
Totodată se impune modificare listei cu actele justificative necesare a fi depuse de către petenţi ca anexă la solicitarea de obţinere a subvenţiei conform Programului naţional privind sprijinirea construirii de locuinţe proprietate personală, luându-se în considerare prevederile OUG nr.51/28.06.2006 precum şi Ordinul comun M.A.I. – M.T.C.T. nr. 1373/20.07.2006  şi nr.1413/18.08.2006 – privind aprobarea Normelor metodologice pentru punerea în aplicare a Programului naţional privind sprijinirea construirii de locuinţe proprietate personală, ordin care cuprinde Normele metodologice pentru punere în aplicare a prezentului program şi Legea nr.12/2007. Astfel, precizăm că Legea nr.12/2007 modifică lista cu acte justificative, respectiv o completează, cu următoarele acte:
· autorizaţia de construire inclusiv contractul de execuţie a locuinţei încheiat cu un antreprenor autorizat,
şi se completează punctul c) al anexei 2 la H.C.L. nr.26/2007 cu „sau după caz că nu deţin în proprietate o locuinţă cu a suprafaţă construită desfăşurată mai mare de 50 mp.”

Ca urmare a celor arătate mai sus se impune emiterea unei hotărâri de Consiliu Local care să modifice în mod corespunzător Anexa 1 şi Anexa 2 la H.C.L. nr.26/2007 în conformitate cu anexele la prezentul referat.

